
LATVIJAS REPUBLIKA
JELGAVAS NOVADA PAŠVALDĪBA
 UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238, 
E-pasts: dome@jelgavasnovads.lv; www.jelgavasnovads.lv

	Jelgavā


APSTIPRINĀTI
                       	Ar Jelgavas novada domes 2026.gada  ….augusta lēmumu Nr. ……….
                             	(protokols Nr………….)

SAISTOŠIE NOTEIKUMI Nr. …….

Grozījumi Jelgavas novada pašvaldības 2023. gada 28.decembra saistošajos noteikumos Nr. 20 “Par Jelgavas novada pašvaldības brīvprātīgās iniciatīvas pabalstiem”

Izdoti saskaņā ar 
Pašvaldību likuma  44. panta otro daļu


1. Izdarīt Jelgavas novada pašvaldības 2023. gada 28.decembra saistošajos noteikumos Nr. 20 “Par Jelgavas novada pašvaldības brīvprātīgās iniciatīvas pabalstiem” (turpmāk tekstā – saistošie noteikumi) šādus grozījumus:

1.1. [bookmark: _Hlk219366421]Aizstāt visā saistošo noteikumu tekstā vārdus “Jelgavas novada Labklājības pārvalde” attiecīgajā locījumā ar vārdiem “Jelgavas novada Sociālo lietu pārvalde” attiecīgajā locījumā.

1.2.  Aizstāt visā saistošo noteikumu tekstā vārdus “Jelgavas novada Sociālais dienests” attiecīgajā locījumā ar vārdiem “Jelgavas novada Sociālo lietu pārvalde” attiecīgajā locījumā.

1.3.  Izteikt saistošo noteikumu 11.punktu šādā redakcijā:

[bookmark: _Hlk215645552]“11. Pabalsta apmēru bērna piedzimšanas gadījumā nosaka, ņemot vērā Pabalsta pieprasītāja bērnu skaitu, kuri dzīvo (ir deklarēta pamata dzīves vieta) vienā mājsaimniecībā ar Pabalsta pieprasītāju:

11.1. 500.00 euro (pieci simti euro) apmērā par pirmo līdz ceturto bērnu (ieskaitot);
11.2. 1000,00 euro (viens tūkstotis euro) par piekto un katru nākamo bērnu.”.

1.4.  Papildināt saistošo noteikumu 17.punktu ar 17.4. un 17.5.apakšpunktu šādā redakcijā:

“17.4. 200,00 euro (divi simti euro) apmērā ģimenei kļūstot par daudzbērnu ģimeni, ja abu daudzbērnu ģimenes vecāku (likumisko pārstāvju)  deklarētā dzīvesvieta ir Pašvaldības administratīvajā teritorijā vismaz 12 mēnešus pirms kļūšanas par daudzbērnu ģimeni .
17.5. 100,00 euro (viens simts euro) apmērā ģimenei kļūstot par daudzbērnu ģimeni, ja viena no daudzbērnu ģimenes vecāku (likumisko pārstāvju)  deklarētā dzīvesvieta ir Pašvaldības administratīvajā teritorijā vismaz 12 mēnešus pirms kļūšanas par daudzbērnu ģimeni .”. 

1.5.  Papildināt saistošos noteikumus ar 18.1 punktu šādā redakcijā:
“18.1 Noteikumu 17.4. un 17.5. punktā minētos Pabalstus var pieprasīt divpadsmit mēnešu laikā no dienas, kad ģimene ir kļuvusi par  daudzbērnu ģimeni.”.
 
2. Noteikt, ka šo saistošo noteikumu 1.3., 1.4. un 1.5.apakšpunkti stājas spēkā 2027.gada 1.janvārī.

